cyanic-selkie/wikianc huggingface dataset:
გოსტიბის სამაროვნები
I სამაროვანზე აღმოჩნდა ქვაყრილით დაფარული ორმოსმარხები, რომლებშიც მიცვალებულები კიდურებმოკეცილნი ესვენენ. სამარხებში აღმოჩენილია რუხად და შავად გამომწვარი თიხის ჭურჭელი (დოქები, ქოთნები, კოჭბები, ჯამები), ბრინჯაოს იარაღი (მასრაგახსნილი შუბისპირი, მთლიანად სხმული, ე. წ. კახური ტიპის სატევარი და კოლხური ცული), რაც მოწმობს, რომ კოლხური კულტურისათვის დამახასიათებელი მასალა შიდა ქართლის სამხრეთ რაიონებშიც იყო გავრცელებული. სამაროვანი ძვ. წ. X-VIII საუკუნეების თარიღდება და შეესაბამება სამთავროს სამაროვნის II ფენის ორმოსამარხებს, II სამაროვანზე (I-იდან 1,5 კმ) აღმოჩნდა ადრინდელი ანტიკური ხანის დამახასიათებელი მოკლე ქვაყუთები, რომლებშიც იყო შავად გამომწვარი თიხისაგან დამზადებული გეომეტრიული სახეეებით შემკული ხელადა და ჯამი, ვერცხლის რგოლი, ბრინჯაოს სამაჯური, ბეჭედი, საწვივე რგოლები, საკინძი და ღილები. ლითონის ნივთები ტიპობრივია ძვ. წ. VI-IV საუკუნეებისათვის, კერამიკა კი გვიანდელი ბრინჯაოს და ადრინდელი რკინის ხანის ტრადიციებს აგრძელებს მაშინ, როცა ამავე პერიოდში ქვემო ქართლის სამაროვნებზე (ბეშთაშენი) ახალი ტიპის წითლად გამომწვარი კერამიკაა გავრცელებული.
ეროზია (მრავალმნიშვნელოვანი)
ეროზია — შეიძლება ნიშნავდეს:
Lasioglossum annulipes
Lasioglossum annulipes — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1876 წელს.
სქოლიო
annulipes
ახაშენი
ახაშენი — სოფელი საქართველოში, გურჯაანის მუნიციპალიტეტში, მდებარეობს ალაზნის ვაკეზე, მდინარე ჭერმისხევსა და ფაფრისხევს შორის. თემის ცენტრი. ზღვის დონიდან 510 მეტრი, გურჯაანიდან 8 კილომეტრი. 2014 წლის აღწერის მონაცემებით სოფელში ცხოვრობს 2420 ადამიანი.
ისტორია
არქეოლოგიური მასალა მოწმობს, რომ ახაშენის ტერიტორიაზე უძველესი დროიდანვე ბინადრობდა ადამიანი.
საქართველოს ერთიანობის ხანაში და შემდეგაც ახაშენი სვეტიცხოვლის კუთვნილი სოფელი იყო. კათალიკოს ანტონ II-ის 1753 წლით დათარიღებული წყალობის წიგნიდან ჩანს, რომ ახაშენის შემოსავალს პირადად ამილბარ მაღალაძე იღებდა და შემდეგ გადასცემდა ეკლესიას. XVI საუკუნიდან თავდაპირველად კახეთის, ხოლო შემდეგ ქართლ-კახეთის მეფეებიც იდებენ გარკვეულ წილს ახაშენის ყმა-მამულზე. 1785 წელს ერთი სიგელის მიხედვით დოსითეოს ნეკრესელს, გარკვეული პრეტენზიები გააჩნდა ახაშენის ყმა-მამულის ნაწილზე. როგორც მის სადროშოში შემავალ სოფელზე სვეტიცხოვლის წინამძღვარს შეუხსენებია, რომ ახაშენი სხვა სოფლებთან ერთად „საკუთარი ყმანი და საწმყსონი არიან კათალიკოსისა და ნაწილობრივ მეფისაო“.
ახაშენში უძველესი დროიდანვე იყო განვითარებული მევენახეობა, მემინდვრეობა და მეცხოველეობა.
ბაზელის ხელშეკრულება (1499)
300px|მინი|მოლაპარაკება შელშეკრულებაზე, [[მილანის საგანგებო დესპანი ჯელაცო ვისკონტი მხარეებს წარუდგენს ხელშეკრულების სამუშო ვარიანტს.]]
სქოლიო
კატეგორია:შვეიცარიის ისტორია კატეგორია:XV საუკუნის სამშვიდობო ხელშეკრულებები
4 ივლისი
4 ივლისი — გრიგორიანული კალენდრის 185-ე დღე (ნაკიან წლებში – 186-ე დღე). წლის ბოლომდე დარჩენილია 180 დღე.
დღის მოვლენები
120px|right
იხილეთ აგრეთვე
ივლისის სხვა დღეები
სხვა თვეები
ვარდების რევოლუცია
„ვარდების რევოლუცია“ — მშვიდობიანი სახალხო გამოსვლების სერია საქართველოში 2003 წლის ნოემბერში, რასაც მოჰყვა 23 ნოემბერს პრეზიდენტ ედუარდ შევარდნაძის გადადგომა და საქართველოს პოლიტიკური ხელისუფლების ცვლილება.
წინაპირობა
2003 წლისთვის პრეზიდენტ ედუარდ შევარდნაძის ძალაუფლება მნიშვნელოვანად შესუსტებული იყო. საქართველოს მოქალაქეთა კავშირმა, მმართველმა პარტიამ, რომელმაც მოიგო საპარლამენტო არჩევნები 1999 წელს, უკვე 2000 წლიდან დაიწყო დაშლა. 2002 წლის თვითმმართველობის არჩევნებში „მოქალაქეთა კავშირი“ დამარცხდა. თბილისში არჩევნები მოიგეს „ლეიბორისტულმა პარტიამ“ და „ნაციონალურმა მოძრაობამ“, ხოლო საქართველოს დანარჩენ თვითმმართველ ერთეულებში — „მემარჯვენეებმა“. სამივე ოპოზიციური პარტია აცხადებდა პრეტენზიას 2003 წლის საპარლამენტო არჩევნებში გამარჯვებაზე. „ნაციონალური მოძრაობა“ 2003 წლის საპარლამენტო არჩევნებში მონაწილეობდა სახელით „სააკაშვილი — ნაციონალური მოძრაობა“.
2003 წლის დასაწყისიდან „მოქალაქეთა კავშირი“ შეეცადა საკუთარი პოზიციების გაძლიერებას და ჩამოაყალიბა ალიანსი „ახალი საქართველოსთვის“, რომელსაც შეუერთდნენ ეროვნულ-დემოკრატიული პარტია და საქართველოს სოციალისტური პარტია. არჩევნებში ასევე მონაწილეობდა „დემოკრატიული აღორძინების კავშირი“, რომელიც მმართველ ძალას წარმოადგენდა აჭარის ავტონომიურ რესპუბლიკაში და ტრადიციულად ბევრ ხმას იღებდა ამ რეგიონში.
არჩევნების მნიშვნელობას ზრდიდა მოახლოებული საპრეზიდენტო არჩევნები, რომელიც, საქართველოს კონსტიტუციის მიხედვით 2005 წლის გაზაფხულზე უნდა გამართულიყო და რომელშიც მონაწილეობას ვეღარ მიიღებდა ედუარდ შევარდნაძე. საპარლამენტო არჩევნებში გამარჯვებული ძალის ლიდერი იქმნიდა მნიშვნელოვან პლაცდარმს პრეზიდენტობისთვის ბრძოლაში. 2003 წლისთვის პრეზიდენტობის სურვილი დაფიქსირებული ჰქონდათ მიხეილ სააკაშვილს, ზურაბ ჟვანიასა და შალვა ნათელაშვილს.
არჩევნები
არჩევნები გაიმართა 2003 წლის 2 ნოემბერს. იმავე ღამით, გრიბოედოევის თეატრის დარბაზში ნაციონალურმა მოძრაობამ გამარჯვება აღნიშნა. ისინი ეყრდნობოდნენ ეგზიტ პოლების შედეგებს, რომელთა მიხედვითაც პირველ ადგილზე იყო „ნაციონალური მოძრაობა“ ხმათა 20,8%-ით, მეორე და მესამე ადგილებზე „ ახალი საქართველოსთვის “ (12,9%) და საქართველოს ლეიბორისტული პარტია (12,8%). ამ დროისთვის ცესკოს ოფიციალური მონაცემები გამოქვეყნებული ჯერ არ იყო. ცესკომ მხოლოდ ღამის სამ საათზე გამოაქვეყნა პირველადი მონაცემები, რომლითაც ლიდერობდნენ სახელისუფლებო ბლოკი და „ნაციონალური მოძრაობა“ მაგრამ საერთო სურათი მაინც ბუნდოვანი რჩებოდა. 3 ნოემბერს უკვე გამოქვეყნდა ხმათა პარალელური დათვლის შედეგები, რომელიც ორგანიზაცია ISFED-მა გამოაქვეყნა. ამ მონაცემებით 7%-იანი ბარიერი 5-მა სუბიექტმა გადალახა:
ამ დროისთვის ცესკოს ხმათა მეექვსედი ჰქონდა დათვლილი და მისი მონაცემებით სახელისუფლებო ბლოკი (27,6%) და „ნაციონალური მოძრაობა“ (23%) ლიდერობდნენ. იმავე დღეს ცნობილი გახდა სადამკვირვებლო ორგანიზაციების, მათ შორის ეუთოს მონაცემები დაფიქსირებულ დარღვევებთან დაკავშირებით. გამონაკლისი იყო დსთ-ს დამკვირვებელთა ჯგუფი, რომლებმაც წინასწარი შეფასებით, არჩევნებს სამართლიანი და დემოკრატიული უწოდეს. ბურჯანაძე-ჟვანიას ბლოკმა არჩევნებში „ნაციონალების“ გამარჯვება აღიარა, ამ უკანასკნელმა კი საუბარი დაიწყო შესაძლო სახალხო გამოსვლებზე.
გამაფრთხილებელი აქციები (4-7 ნოემბერი)
thumb|250px|[[მიხეილ სააკაშვილი|სააკაშვილი მომიტინგეებს შორის. 5 ნოემბერი, 2003 წ.]] პირველი დემონსტრაცია უკვე 4 ნოემბერს ჩატარდა. „ნაციონალების“ სატელევიზიო მოწოდებას მხოლოდ „დემოკრატები“ გამოეხმაურნენ. „დემოკრატების“ მხარდამჭერები შეიკრიბნენ ფილარმონიასთან და მოგვიანებით შეუერთდნენ „ნაციონალების“ მხარდამჭერებს, რომლებიც მერიის შენობასთან იყვნენ შეკრებილები. მიტინგზე კონსტანტინე კემულარიამ მოითხოვა აჭარის საარჩევნო ოლქებში შედეგების გაუქმება. მოგვიანებით ეს მოთხოვნა ოპოზიციის ერთ-ერთ ძირითად მოთხოვნად იქცა.
„ახლებმა“, რომლებმაც მონაწილეობა არ მიიღეს დემონსტრაციაში, განაცხადეს, რომ სატელევიზიო მიწვევას არ სცნობენ, მეორე მხრივ, ბრალი დასდეს „ნაციონალურ მოძრაობას“ არჩევნების გაყალბებაში თანამონაწილეობაში. ოპოზიციამ დემონსტრაციას „გამაფრთხილებელი გასეირნება“ უწოდა. მათ ხელისუფლებას წაუყენეს ულტიმატუმი, 5 ნოემბრის 12 საათამდე ეღიარებინა ოპოზიციის გამარჯვება, წინააღმდეგ შემთხვევაში შემდეგ დღეს კანცელარიასთან მიტინგის გაგრძელების პირობა დადეს.
იმავე საღამოს ცესკოს მონაცემებით ლიდერობდა ბლოკი ახალი საქართველოსთვის 298 ათასი ხმით და მეორე ადგილზე იყო ერთიანი ნაციონალური მოძრაობა 265 ათასი ხმით. ცესკოს მონაცემები კარდინალურად შეცვალა 6 ნოემბრის საღამოს აჭარის საარჩევნო ოლქებიდან ჩამოსულმა შედეგებმა. ამ მონაცემების მიხედვით აჭარაში „ დემოკრატიული აღორძინების კავშირი “ ხმათა 95%-ით პირველ ადგილზე გავიდაა. მან 284 ათასი ხმიდან 270 ათასი ხმა მიიღო და საქართველოს მასშტაბითაც პირველ ადგილზე გადაინაცვლა. სახელისუფლებო ბლოკი და ერთიანი ნაციონალური მოძრაობა მეორე და მესამე ადგილებზე აღმოჩნდნენ. ამ შედეგების გამოცხადების შემდეგ „ნაციონალური მოძრაობის“ ლიდერმა, მიხეილ სააკაშვილმა ხალხს აქციებისაკენ მოუწოდა: 7 ნოემბერს რეგიონებში, ხოლო 8 ნოემბერს — თბილისში.
ამავდროულად ნინო ბურჯანაძემ გაახმოვანა ბლოკის გადაწყვეტილება, უარი ეთქვათ საპარლამენტო მანდატებზე. სიტუაცია კიდევ უფრო გაამწვავა მომხდარმა ინციდენტმა. „ ნაციონალური მოძრაობის “ წარმომადგენლებს, რომელებიც ზუგდიდში ატარებდნენ მიტინგს, უცნობმა პირებმა ცეცხლი გაუხსნეს. სააკაშვილმა პროვოკაციის მოწყობაში პრეზიდენტი და შინაგან საქმეთა მინისტრი დაადანაშაულა. ედუარდ შევარდნაძემ კი ოპოზიციას კვლავ დიალოგისკენ მოუწოდა.
მოლაპარაკებები (8-12 ნოემბერი)
8 ნოემბერს მასობრივი საპროტესტო აქცია გაიმართა თავისუფლების მოედანზე თბილისში, სადაც 20 ათასამდე მომიტინგემ მოიყარა თავი. აქციაზე გაჩნდა პრეზიდენტისა და შინაგან საქმეთა მინისტრის გადადგომის მოთხოვნები. მოგვიანებით მომიტინგეებმა სახელმწიფო კანცელარიისა და საქართველოს პარლამენტის შენობებთან გადაინაცვლეს. აქცია ღამითაც გაგრძელდა. ამ დროისთვის პოლიციას გადაკეტილი ჰქონდა თბილისში შესასვლელი გზები.
ელისაბედ გოსტენინა
ელისაბედ ანდრიას ასული გოსტენინა (დ. 17 აგვისტო [ძვ. სტ. 4 აგვისტო], 1904, თბილისი ― გ. 13 სექტემბერი, 1988, იქვე) —  საოპერო მომღერალი (სოპრანო) და პედაგოგი, საქართველოს სახალხო არტისტი (1947).
ვარდების რევოლუცია
მოლაპარაკებები (8-12 ნოემბერი)
thumb|left|250px|მიტინგი პარლამენტის შენობის წინ. 8 ნოემბერი, 2003 წ.
ელისაბედ გოსტენინა
ბიოგრაფია
1929 წელს დაამთავრა თბილისის სახელმწიფო კონსერვატორია, 1929-1959 წლებში იყო თბილისის ზ. ფალიაშვილის სახელობის ოპერისა და ბალეტის სახელმწიფო თეატრის სოლისტი. 1962 წლიდან ზ. ფალიაშვილის სახელობის მე-2 მუსიკალური სასწავლებლის ვოკალის პედაგოგია. ხანგრძლივი სასცენო მოღვაწეობის მანძილზე მან შეასრულა სოპრანოს თითქმის ყველა წამყვანი პარტია: მარო, ეთერი (ზაქარია ფალიაშვილის „დაისი“, „აბესალომ და ეთერი“), ტატიანა, ლიზა (პეტრე ჩაიკოვსკის "ევგენი ონეგინი", "პიკის ქალი"), აიდა, ვიოლეტა ( ჯუზეპე ვერდის "აიდა", ტრავიატა), ტოსკა ( ჯაკომო პუჩინის "ტოსკა") და სხვა. გოსტენინას შესრულება გამოირჩეოდა სავსე ხმოვანებითა და ინტონირების სიფაქიზით. დაჯილდოებულია ლენინის ორდენით, "საპატიო ნიშნის" ორდენითა და მედლებით.
ვარდების რევოლუცია
მოლაპარაკებები (8-12 ნოემბერი)
9 ნოემბერს დილით, მოულოდნელად ედუარდ შევარდნაძე მივიდა აქციაზე ხალხთან მოლაპარაკებების გამართვის მიზნით, თუმცა უშედეგოდ. იმავე საღამოს კრწანისის რეზიდენციაში გაიმართა მოლაპარაკებები შევარდნაძესა და საპროტესტო აქციების ლიდერებს (ზურაბ ჟვანია, მიხეილ სააკაშვილი, ნინო ბურჯანაძე) შორის. შეხვედრა უშედეგოდ დასრულდა. ის პირველმა სააკაშვილმა დატოვა და ხალხს უფრო ფართომასშტაბიანი აქციებისკენ მოუწოდა.
ელისაბედ გოსტენინა
რესურსები ინტერნეტში
კატეგორია:ქართველი პედაგოგები კატეგორია:ქართველი საოპერო მომღერლები კატეგორია: ლენინის ორდენის კავალრები კატეგორია:დაბადებული  17 აგვისტო კატეგორია:დაბადებული 1904 კატეგორია:გარდაცვლილი 13 სექტემბერი კატეგორია:გარდაცვლილი  1988 კატეგორია:საპატიო ნიშნის ორდენის კავალრები კატეგორია:თბილისში დაბადებულები
ვარდების რევოლუცია
მოლაპარაკებები (8-12 ნოემბერი)
აქციებს არ შეუერთდნენ ახალი მემარჯვენეები, რომლებმაც განაცხადეს, რომ რევოლუციაში მონაწილეობას არ მიიღებენ. პარალელურად, შევარდნაძე იმყოფებოდა სამეგრელოსა და აჭარაში, სადაც აბაშიძისაგან მხარდაჭერის პირობა მიიღო.
ხელისუფლება ნაწილობრივ წავიდა დათმობებზე, როცა 11 ნოემბერს საოლქო სასამართლომ ნაციონალური მოძრაობის სარჩელის საფუძველზე გააუქმა არჩევნების შედეგები ბოლნისის საარჩევნო ოლქში. ედუარდ შევარდნაძემ კიდევ ერთხელ მოუწოდა ოპოზიციას დიალოგისკენ მიხეილ სააკაშვილი იმავე დღეს შეხვდა სახელმწიფო მინისტრს, ავთანდილ ჯორბენაძეს და შინაგან საქმეთა მინისტრის გადადგომა მოითხოვა.
სახელისუფლებო ბლოკის წარმომადგენლებმა, ვახტანგ რჩეულიშვილმა და გია ყარყარაშვილმა გამოხატეს კომპრომისისადმი მზადყოფნა, რაც ნაციონალური მოძრაობის გამარჯვების აღიარებით უნდა გამოხატულიყო. 12 ნოემბერს დაგეგმილი იყო პრეზიდენტის, ოპოზიციის ლიდერებისა და ცესკოს თავმჯდომარის შეხვედრა სახელმწიფო კანცელარიაში, რომელიც ჩაიშალა, რადგანაც ოპოზიციის ლიდერები შეხვედრაზე არ მივიდნენ.
„სამოქალაქო დაუმორჩილებლობა“ (13-19 ნოემბერი)
thumb|250px|მომიტინგეები დასცინიან შევარდნაძის გამოსახულებას 13 ნოემბერს გამართულ აქციაზე მიხეილ სააკაშვილმა განაცხადა, რომ აღარ აპირებდა ხელისუფლებასთან მოლაპარაკებებზე წასვლას. აქციების ერთადერთ და უპირობო მოთხოვნად იქცა საქართველოს პრეზიდენტის გადადგომა. ამ მიზნით ოპოზიციამ ხელმოწერების შეგროვება დაიწყო.
14 ნოემბერს ოპოზიციამ კიდევ ერთი ხალხმრავალი აქცია ჩაატარა. მომიტინგეებმა შეკრეს ცოცხალი ჯაჭვი სახელმწიფო კანცელარიის ირგვლივ. ოპოზიციის ლიდერებმა ხელისუფლებას სამოქალაქო დაუმორჩილებლობა გამოუცხადეს. 16 ნოემბერს ფილარმონიის საკონცერტო დარბაზში ოპოზიციამ ჩამოაყალიბა დაუმორჩილებლობის კომიტეტი და შეიმუშავა 5 პუნქტიანი მიმართვა მოსახლეობისადმი. ოპოზიციამ მოუწოდა მოსახლეობას ადგილობრივი ადმინისტრაციების შენობების პიკეტირებისკენ, საჯარო მოხელეების გაფიცვისაკენ, ხოლო მეწარმეებს — გადასახადების გადაუხდელობისკენ. ოპოზიციამ ასევე მოუწოდა მძღოლებს, ორშაბათს 11 საათზე, პრეზიდენტის რადიო-ინტერვიუს დროს გაეჩერებინათ ავტომობილები და ჩაერთოთ საყვირები დაუმორჩილებლობის ნიშნად.
შევარდნაძის გადადგომის მოთხოვნით შიმშილობები დაიწყო ზუგდიდში, თელავში, რასაც შედეგად მოჰყვა შევარდნაძის მოკავშირის, თელავის გამგებლის, მედეა მეზვრიშვილის გადადგომა. საპროტესტო აქციები გაიმართა რუსთავში, ახალციხეში, ფოთში. აბაშაში მასწავლებლების, ზუგდიდში კი ექიმების გაფიცვა გაიმართა. 19 ნოემბერს აქცია გაიმართა ბოლნისში, სადაც მომიტინგეებს ადგილობრივი ხელისუფლების წარმომადგენლები დაესხნენ თავს. 13-17 ნოემბერს საპროტესტო აქციები იმართებოდა ჰამბურგში, ლონდონსა და ნიუ-იორკში. სამოქალაქო დაუმორჩილებლობას შეუერთდა თსუ-ს სტუდენტების ნაწილიც.
ედუარდ შევარდნაძემ კიდევ ერთხელ მოუწოდა ოპოზიციას დიალოგისკენ. ამის შემდეგ კი 17 ნოემბრიდან დაიწყო ხელისუფლების მომხრეთა აქციები საქართველოს პარლამენტის წინ. აქციაში მონაწილეობდნენ დემოკრატიული აღორძინების კავშირის, ზვიად გამსახურდიას ქვრივის, მანანა არჩვაძისა და საქართველოს მოქალაქეთა კავშირის მომხრეები. ისინი „ნაციონალურ მოძრაობას“ სამოქალაქო კონფრონტაციის გაღვივებაში ადანაშაულებდნენ.
სახელმწიფო დაწესებულებების აღება (20-24 ნოემბერი)
20 ნოემბერს ცენტრალურმა საარჩევნო კომისიამ არჩევნების საბოლოო ოფიციალური შედეგები გამოაქვეყნა:
არჩევნების შედეგებით უკმაყოფილო იყო არასამთავრობო ორგანიზაცია ISFED, ხოლო აშშ-ის სახელმწიფო დეპარტამენტმა განაცხადა, რომ ეს შედეგები არ ასახავენ ქართველი ხალხის ნებას. მიუხედავად ამისა, ედუარდ შევარდნაძემ 22 ნოემბერს დანიშნა პარლამენტის პირველი სხდომა.
ოპოზიციის მომხრეები 21 ნოემბერს შევიდნენ თბილისში და თავისუფლების მოედანზე გაჩერდნენ, რადგანაც საქართველოს პარლამენტის წინ კვლავ ხელისუფლების მომხრეთა აქცია იმართებოდა. ოპოზიციამ „ხავერდოვანი რევოლუციის“ დაწყება გამოაცხადა. ლეიბორისტულმა პარტიამ ბოიკოტი გამოუცხადა პარლამენტს, მაგრამ არ შეუერთდა შევარდნაძის გადადგომის მოთხოვნასა და საპროტესტო აქციას.
22 ნოემბერს, ახალი პარლამენტის პირველ სხდომაზე, როცა ედუარდ შევარდნაძე მისასალმებელ სიტყვას კითხულობდა, სხდომათა დარბაზში მომიტინგეები შეიჭრნენ მიხეილ სააკაშვილის მეთაურობით. შევარდნაძემ დაცვის თანხლებით დატოვა დარბაზი. დარბაზი დატოვეს სხდომაზე გამოცხადებულმა დეპუტატებმა, ასევე, პარლამენტის წინ მიმდებარე ტერიტორიიდან წავიდნენ ხელისუფლების მომხრე მომიტინგეები. საქართველოს პარლამენტის შენობა ოპოზიციის მომხრეებმა დაიკავეს. მოგვიანებით მათ დაიკავეს ასევე სახელმწიფო კანცელარიის შენობა. პოლიციას ხელი არ შეუშლია მომიტინგეებისთვის, დაეკავებინათ პარლამენტისა და კანცელარიის შენობები.
შევარდნაძემ, რომელიც კრწანისის რეზიდენციაში იმყოფებოდა, საგანგებო მდგომარეობა გამოაცხადა. მიხეილ სააკაშვილმა მოუწოდა მომიტინგეებს, დაეკავებინათ შინაგან საქმეთა სამინისტროსა და სახელმწიფო ტელევიზიის შენობები. ამავდროულად, სააკაშვილმა კვლავ მოითხოვა შევარდნაძის გადადგომა, წინააღმდეგ შემთხვევაში კრწანისისის რეზიდენციასთან აქციების გაგრძელებით დაიმუქრა.
23 ნოემბერს, 20 საათზე გაიმართა შევარდნაძისა და ოპოზიციის ლიდერების შეხვედრა რუსეთის საგარეო საქმეთა მინისტრის, იგორ ივანოვის შუამავლობით. შეხვედრის შემდეგ შევარდნაძემ გადადგომის შესახებ განაცხადა. პრეზიდენტის გადადგომას სხვა თანამდებობის პირების, მათ შორის შინაგან საქმეთა მინისტრის გადადგომა მოჰყვა.
24 ნოემბერს მიხეილ სააკაშვილმა სამოქალაქო დაუმორჩილებლობის კამპანიის შეწყვეტის შესახებ გამოაცხადა, ხოლო პრეზიდენტის მოვალეობის შემსრულებელმა, ნინო ბურჯანაძემ გააუქმა 22 ნოემბერს შემოღებული საგანგებო მდგომარეობა.
შედეგები
ვარდების რევოლუციამ საქართველოში შეცვალა შევარდნაძისა და მისი გუნდის 11 წლიანი მმართველობა. მან არნახულად დიდი პოპულარობა მოუტანა მიხეილ სააკაშვილს და აქცია ის ვადამდელ საპრეზიდენტო არჩევნების ფაქტობრივად უალტერნატივო ლიდერად.
ვარდების რევოლუციამ მნიშვნელოვნად შეარყია ასლან აბაშიძის მმართველობა აჭარის ავტონომიურ რესპუბლიკაში. აბაშიძემ ხელისუფლების შენარჩუნება მხოლოდ რამდენიმე თვის მანძილზე შეძლო.
ვარდების რევოლუციამ გაზარდა ერთიანი ნაციონალური მოძრაობის, ასევე ბურჯანაძისა და ჟვანიას ბლოკის პოპულარობა. რევოლუციის შემდეგ მკვეთრად დაეცა სხვა პოლიტიკური პარტიების, განსაკუთრებით საქართველოს ლეიბორისტული პარტიისა და ახალი მემარჯვენეების რეიტინგი. მათ რევოლუციის შემდეგ წევრთა 15-17%-იანი კლება განიცადეს.
მონაწილეები
ვარდების რევოლუციაში პოლიტიკოსებთან ერთად აქტიურად მონაწილეობდნენ საზოგადოებრივი ორგანიზაციები. მათ შორის საქართველოს ახალგაზრდა იურისტთა ასოციაცია, „სამართლიანი არჩევნებისა და დემოკრატიის საერთაშორისო საზოგადოება“ (ISFED). განსაკუთრებით აღსანიშნავია თავისუფლების ინსტიტუტი და მისი შვილობილი სტუდენტური მოძრაობა „კმარა“, რომელიც აქტიურ ანტიშევარდნაძისტულ კამპანიას ეწეოდა. რევოლუციაში თავისი წვლილი შეიტანა ჯორჯ სოროსის დაარსებული „ღია საზოგადოების ინსტიტუტის“ მიერ დაფინანსებულმა სამოქალაქო და საინფორმაციო კამპანიამ. ღია ეთერში მუდმივი გაშუქებით დიდი წვლილი შეიტანა მომხდარში ტელეკომპანია „რუსთავი 2“-მა. რევოლუციის შემდეგ ტელეკომპანია საკუთარ თავს „გამარჯვებული ხალხის ტელევიზიად“ მოიხსენიებდა.
ვარდების რევოლუციის შემდეგ აღმასრულებელი თუ საკანონმდებლო ხელისუფლების მაღალი თანამდებობები დაიკავეს არასამთავრობო ორგანიზაციათა იმ წარმომადგენლებმა, რომლებიც აქტიურად მონაწილეობდნენ რევოლუციაში: გიგა ბოკერია, გივი თარგამაძე, გიგი უგულავა, გია ნოდია, რატი ამაღლობელი, ეროსი კიწმარიშვილი, ზურაბ ჭიაბერაშვილი.
სქოლიო
კატეგორია:საქართველოს პოლიტიკა კატეგორია:საქართველოს უახლესი ისტორია კატეგორია:ფერადი რევოლუციები კატეგორია:სახელმწიფო გადატრიალებები საქართველოში კატეგორია:XXI საუკუნის რევოლუციები კატეგორია:მიხეილ სააკაშვილი
ნტჩეუს რაიონი
ნტჩეუს რაიონი (Ntcheu District) — მალავის რაიონი, მდებარეობს მალავის ცენტრალურ რეგიონში. ადმინისტრაციული ცენტრი — ნტჩეუ. ფართობი — 3424 კმ². მოსახლეობა — 471 589 კაცი (2008 წელი).
ეროვნული არქეოლოგიური მუზეუმი, საფრანგეთი
ეროვნული არქეოლოგიური მუზეუმი (National Archaeological Museum) — მთავარი არქეოლოგიური მუზეუმი საფრანგეთში, რომელიც მოიცავს მეროვინგიების წინარე ისტორიულ პერიოდს. იგი მდებარეობს შატო-ჟერმენ-ენ-ლაეს შატოში, იველინის დეპარტამენტში, პარიზიდან დასავლეთით დაახლოებით 19 კილომეტრში (12 მილი).
შენობა
მე-12 საუკუნიდან შატო-ჟერმენ-ენ-ლაესი იყო ერთ-ერთი ყველაზე მნიშვნელოვანი საფრანგეთის სამეფო რეზიდენცია პარიზის რეგიონში. სასამართლოს ვერსალში გადასვლის შემდეგ, ციხესიმაგრეში გაიმართა ჯეიმზ II-ს სასამართლო, 1809 წელს შენობა გახდა კავალერიის სკოლა და საბოლოოდ სამხედრო ციხე 1836 წლიდან 1855 წლამდე. შატო, რომელიც ძალიან ცუდ მდგომარეობაში იყო, 1863 წლის 8 აპრილს კლასიფიცირდა როგორც ისტორიული ძეგლი.
არქიტექტორ ეჟენ მილეტს, ეჟენ ვიოლეტ-ლე-დუკის მოსწავლეს, დაევალა შატოს აღდგენა 1855 წელს დაგეგმილი სიძველეთა ეროვნული მუზეუმისთვის და უთხრეს, რომ მოეხსნათ საკნები, რომელიც სამინისტრომ დაამონტაჟა, როდესაც ის ციხედ გამოიყენებოდა. სამშენებლო სამუშაოები დაიწყო 1862 წელს დასავლეთის პავილიონის დანგრევით. მილეტის მიზანი იყო შენობის იმ მდგომარეობაში დაბრუნება, როგორც ეს იყო ფრანსუა I-ს დროს. ეჟენ მილეტი გარდაიცვალა კანში 1879 წლის 24 თებერვალს. რესტავრაცია გაგრძელდა ოგიუსტ ლაფოლიესა და ონორე დომეტის ხელმძღვანელობით და საბოლოოდ დასრულდა 1907 წელს.
ისტორია
მუზეუმი შეიქმნა 1862 წლის 8 მარტს და ოფიციალურად გაიხსნა 1867 წლის 12 მაისს. 2009 წლიდან მუზეუმი, სასახლე და ბაღები გაერთიანებულია, როგორც ერთი დაწესებულება, რაც მუზეუმსა და შატოში ახალ ეპოქას აღნიშნავს.
მუზეუმი ნაპოლეონ III- ის დროს
საფრანგეთის მეორე იმპერია ემთხვევა არქეოლოგიის დიდ განვითარებას საფრანგეთში. ნაპოლეონ III იყო დაინტერესებული ისტორიითა და არქეოლოგიით, სწორედ მისი ბრძანებით დაიწყო გათხრები იულიუს კეისრის ბიოგრაფიის გამოსაკვლევად. აღმოჩენების კონსერვაციისა და შენახვის საკითხი სწრაფად წამოიჭრა წინა პლანზე. ამის გადასაჭრელად შეიქმნა Musée Gallo-Romani (გალურ-რომაული მუზეუმი), რომლის შექმნის საიმპერატორო განკარგულებას ხელი მოაწერა ნაპოლეონ III- მ 1862 წლის 8 მარტს.
1864 წელს ჟან-ბატისტ ვერშერ დე რეფიემ, რომელიც განსაკუთრებით იყო ჩართული პროექტში, შესთავაზა იმპერატორს ,,ისტორიული მუზეუმის" პროექტი, რათა: ,,მიაწოდოს ისტორიკოსებს ზუსტი დოკუმენტები ჩვენი მამების ცხოვრებაზე, მოიწვიოს ინდუსტრიული ფიგურები, რომ შეისწავლონ უძველესი საიდუმლოებები, რათა ხელოვანებმა გააცნობიერონ როგორ განვითარდა ხელოვნება დროთა განმავლობაში". მუზეუმის ორგანიზების მიზნით შექმნილი კომიტეტის პირველი შეხვედრა გაიმართა 1865 წლის 1 აპრილს გრაფი ემილიენ დე ნიუვერკერკის ოფისში.
1866 წლის 11 აპრილს კომიტეტმა გამოაქვეყნა მოხსენება, სადაც დეტალურად იყო აღწერილი პროექტის ძირითადი ნაწილები: სივრცის ორგანიზაცია და ბიუჯეტის ხარჯთაღრიცხვა. ნაპოლეონ III–მ მუზეუმის პირველი შვიდი ოთახი გახსნა 1867 წლის 12 მაისს, პარიზის მსოფლიო გამოფენის დროს.
მეორე მსოფლიო ომისა და გერმანიის ოკუპაციის დროს
1936 წლიდან დაწყებული და პოლიტიკური დაძაბულობის ზრდის შემდეგ, მუზეუმმა შეიმუშავა გეგმა ევაკუაციის დროს ექსპონატების შესანახად. შეიქმნა 2,7 მეტრი სისქის სარდაფები მუზეუმის თანამშრომლებისთვის. ასევე გაკეთდა ხის ყუთები ტრანსპორტირებისთვის (დაახლოებით 12 სატვირთო მანქანა იყო საჭირო ტრანსპორტირებისთვის, მაგრამ აღნიშნული სატვირთო მანქანები ჯარმა მოითხოვა 1938 წელს).
1939 წლის 24 აგვისტოს ბრძანება იქნა მიღებული, რითაც მუზეუმი დაიხურა მეორე დღეს კოლექციის ევაკუაციის მიზნით. 1940 წლის 24 ივნისიდან მუზეუმი დაიკავეს გერმანულმა ჯარებმა. 1942 წლიდან მოყოლებული, შატო ძლიერ დაზიანდა დაბომბვების შედეგად, რამაც გაანადგურა მისი ვიტრაჟები. საფრანგეთის განთავისუფლების შემდეგ, 1944 წლის 26 აგვისტოს, საფრანგეთის დროშა აღმართეს შესასვლელთან და შატოს ერთ-ერთ კოშკზე, რითაც დასრულდა მუზეუმის ოკუპაცია. ამ პერიოდის განმავლობაში, ძალიან ცოტა რამ გაკეთდა მუზეუმისთვის. კოლექციები თანდათანობით რეპატრირებული იქნა (1946 წლის 15 მარტამდე) და მუზეუმი ხელახლა გაიხსნა 1945 წლის 2 ოქტომბერს.
რემონტი
ომის შემდეგ მუზეუმის ძალიან დაზიანდა. კულტურის მინისტრმა ანდრე მალრომ, რომელიც არქეოლოგიით იყო გატაცებული, დაგეგმა რემონტის პროექტი, რომელიც დაიწყო 1961 წელს რენე ჯოფროის ხელმძღვანელობით. ოთახების რაოდენობა შემცირდა 19-მდე, ხოლო ექსპონატების რაოდენობა 30,000-მდე.
განახლებულ მუზეუმს 1965 წლის 25 მარტს ეწვია შარლ დე გოლი, ხოლო შენობა გაიხსნა 1965 წლის 9 აპრილს ანდრე მალროს მიერ. ეზოს ფასადები გარემონტდა 1998 წელს, პირველი სართულის ოთახები (რომელიც მოიცავს პალეოლითს რკინის ხანამდე) განახლდა 1999 წელს, რაც გაგრძელდა 2006 წლამდე.
ვიზიტორები
2003 წლიდან 2014 წლამდე ყოველწლიური ვიზიტორების რაოდენობა იყო:
სქოლიო
კატეგორია:მუზეუმი კატეგორია:მუზეუმის ტიპები კატეგორია:მუზეუმები დაარსების წლის მიხედვით კატეგორია:მუზეუმები კატეგორია:მუზეუმები ევროპაში კატეგორია:მუზეუმები საფრნაგეთში
პრობუდჟენია (ჰენიჩესკის რაიონი)
პრობუდჟენია (Пробудження) — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 116 კაცს შეადგენდა.
რესურსები ინტერნეტში
კატეგორია:ჰენიჩესკის რაიონის სოფლები
ყირგიზეთის საბჭოთა სოციალისტური რესპუბლიკა
ყირგიზეთის საბჭოთა სოციალისტური რესპუბლიკა, ყირგიზეთის სსრ (Кыргыз Советтик Социалистик Республикасы, Кыргыз ССР) — თხუთმეტიდან ერთ-ერთი მოკავშირე საბჭოთა სოციალისტური რესპუბლიკა სსრ კავშირის შემადგენლობაში. დედაქალაქი — ქალაქი ფრუნზე.
1924 წლის 14 ოქტომბერს ჩამოყალიბდა, როგორც ყარა-ყირგიზეთის (1925 წლიდან ყირგიზეთის) აო და შედიოდა რუსეთის სფსრ-ს შემადგენლობაში. 1926 წლიდან ეწოდება ყირგიზეთის ასსრ, ხოლო 1936 წლის 5 დეკემბრიდან ყირგიზეთის სსრ და მოკავშირე რესპუბლიკის სტატუსით შეუერთდა სსრკ-ს. მდებარეობდა შუა აზიის სამხრეთ-აღმოსავლეთ ნაწილში. ესაზღვრებოდა ყაზახეთის სსრ, უზბეკეთის სსრ, ტაჯიკეთის სსრ და ჩინეთი. ფართობი 198,5 ათ. კმ². მოსახლეობა 3 074 ათ. კაცი (1972). დედაქალაქი - ქ. ფრუნზე.
იყოფოდა 3 ოლქად და 8 რაიონად. რესპუბლიკაში იყო 15 ქალაქი და 35 დაბა.
რესურსები ინტერნეტში
* კატეგორია:ყირგიზეთის ისტორია კატეგორია:სსრკ-ის რესპუბლიკები კატეგორია:ყოფილი სოციალისტური რესპუბლიკები კატეგორია:ცივი ომის პერიოდის ისტორიული სახელმწიფოები
გოტიე
ვალტერ გოტიე (Galterius) — XII საუკუნის მოღვაწე, ანტიოქიის სამთავროს კანცლერი, ჯვაროსნული ომების მონაწილე. ავტორი ქრონიკისა „ანტიოქიის ომები“ (Bella Antiochena), რომელშიც გადმოცემულია ანტიოქიის სამთავროს ისტორია 1119-1126 წლებში. ქრონიკა შედგება ორი ნაწილისგან, პირველი დაიწერა 1115 წელს და მასში აღწერილია ანტიოქიის არმიის გამარჯვება მოსულის ემირ ილ–ბურსუკის ლაშქარზე. ქრონიკის მეორე ნაწილი დაწერილია რამდნეიმე ეტაპად 1119-1122 წლებში და მასში აღწერილია ანტიოქიის მთავარ როჯერის დამარცხება და დაღუპვა ილღაზის კოალიციასთან ბრძოლაში, 1119 წლის ბრძოლა ბალდუინ II–სა ილღაზს შორის, სისხლიან ველზე მუსლიმთა მიერ ჯვაროსნების გაჟლეტვის ამბავი, დიდგორის ბრძოლა და ილღაზის გარდაცვალება. გოტიეს მონათხრობი გადატვირთულია მხატვრული პასაჟებით და ხშირაია დაუჯერებელი და ფანტასტიკური ციფრები. მისი ქრონიკის ერთ–ერთი ცენტრალური ხაზია ილღაზის სიძულვილი.
გოტიეს ქრონიკა ჯვაროსნული ეპოქის ერთ–ერთ მნიშვნელოვან წყაროდ მიიჩნევა. მას მაღალ შეფასებებს აძლევდნენ ჰანს დელბრიუკი და სტივენ რანსიმენი. ის რამდენჯერმე იქნა გამოცემული XIX სუაკუნეში. ქართულ ენაზე გოტიეს ცნობები დიდგორის ბრძოლის შესახებ თარგმნა და გამოსცა ზურაბ ავალიშვილმა 1929 წელს.
ლიტერატურა
კატეგორია:პიროვნებები გაურკვეველი დაბადების თარიღით კატეგორია:პიროვნებები გაურკვეველი გარდაცვალების თარიღით კატეგორია:შუა საუკუნეების ისტორიკოსები კატეგორია:უცხოელი ავტორები საქართველოსა და ქართველების შესახებ
1244
თარიღი უცნობია
*
მაუნა-კეა
ქარზურგა კალთებზე სავანაა, ქარპირა ჩრდილოეთ და ჩრდილო-აღმოსავლეთ კალთებზე ნოტიო ტროპიკული ტყე თითქმის გაჩეხილია და გაშენებულია ანანასის, შაქრის ლერწმისა და ბანანის პლანტაციები. მწვერვალზე მდებარეობს ცნობილი ასტრონომიული ობსერვატორია — მაუნა-კეას ასტრონომიული ობსერვატორია, სადაც დიდი ხანია წარმოებს ასტრონომიული დაკვირვებები.
ზღვის დონიდან 3780 მ სიმაღლეზე აღმოჩენილია გამოქვაბულები, საიდანაც უძველესი ჰავაიელები მოიპოვებდნენ ბაზალტს, რომლისგანაც ქვის ხელსაწყოებს ამზადებდნენ.
სქოლიო
კატეგორია:აშშ-ის ვულკანები
Lucerapex denticulata
სქოლიო
კატეგორია:მუცელფეხიანები
დავით გივიშვილი
დავით გივიშვილი (დ.  3 ნოემბერი, 1850, თბილისი — გ.  1 ივნისი,  1916, იქვე) — ძველი თბილისის ქალაქური პოეზიის წარმომადგენელი. XIX საუკუნის 70-იანი წლების ბოლოს სისტემატურად ბეჭდავდა ლექსებს გაზეთ „დროებაში“. გამოცემული აქვს 37 საშუალო და და მცირე ზომის კრებული. მისი შემოქმედებისათვის ნიშანდობლივია ჰედონისტურ-ბოჰემური განწყობილება, ძმობა-ვაჟკაცობის კულტის აპოლოგია, სატრფიალო და სოციალური თემატიკა. მის ბევრ ლექსზე სიმღერები შეიქმნა და დიდი პოპულარობით სარგებლობდა ხალხში.
ლიტერატურა
კატეგორია:ქართველი პოეტები კატეგორია:დაბადებული 1850 კატეგორია:გარდაცვლილი 1916
კატარინა კარაჯორჯევიჩი
ბიოგრაფია
ის არის რობერტ ბატისის (1916–2011) და ანა დოსტის (1922–2010) ორი ქალიშვილიდან ერთ–ერთი. მისი და არის ბეტი რუმელიოტისი (ნამდვილი გვარი - ბატისი). კატარინამ განათლება მიიღო ათენსა და ლოზანაში, შვეიცარიაში. სწავლობდა ბიზნესს დენვერისა და დალასის უნივერსიტეტებში. იგი რამდენიმე წლის განმავლობაში მუშაობდა ბიზნესის მიმართულებით შეერთებულ შტატებში.
1962 წლის 25 ნოემბერს კატარინა დაქორწინდა ჯეკ უოლტერ ენდრიუსზე (1933–2013),   ვალტერ ენდრიუსისა და ელიზაბეტ პიფერის ვაჟზე. მათ შეეძინათ ორი შვილი. და განქორწინდნენ 1984 წელს. კეტრინი ბევრს მოგზაურობდა. ცხოვრობდა ავსტრალიაში, აფრიკასა და შეერთებულ შტატებში.
მისი ვაჟი დავიდი და შვილიშვილი ალექსანდრე საბერძნეთის ყოფილი პრეზიდენტის, პროკოპის პავლოპულოსის ნათლულები არიან.
მან თავისი დროის დიდი ნაწილი დაუთმო საქველმოქმედო საქმიანობას ყოფილ იუგოსლავიაში კონფლიქტის შემდეგ. იგი მუშაობს ჰუმანიტარულ დახმარებაში და არის სხვადასხვა ჰუმანიტარული ორგანიზაციის მფარველი. 2001 წელს მან დააარსა HRH Crown Princess Katherine Foundation ბელგრადში, მისი საქველმოქმედო საქმიანობის გაფართოების მიზნით.
1991 წელს მეუღლესთან და ვაჟებთან ერთად ბელგრადში გაემგზავრა. მათ ენთუზიაზმით მიესალმა ასიათასობით მხარდამჭერი, რომელთაგან ბევრი მხარს უჭერდა კარაგეორგევიჩების ოჯახის საკონსტიტუციო საპარლამენტო მონარქიის მეთაურობას.
2001 წლის 17 ივლისს, სერბეთში დემოკრატიული რევოლუციის შემდეგ, გვირგვინოსანმა პრინცმა და პრინცესამ დაიდეს ბინა ბელგრადის სამეფო სასახლეში.
კატარინა საუბრობს ბერძნულ, ინგლისურ, ფრანგულ, ესპანურ და სერბულ ენებზე. უყვარს მუსიკა, კითხვა, სამზარეულო, თეატრი და თხილამურებით სრიალი.
ემინემის დისკოგრაფია
ამერიკელი რეპერ ემინემის ჩანაწერები გამოცემულია ლეიბლებზე Web Entertainment და Interscope Records, ისევე, როგორც მათ ფილიალებზე Aftermath Entertainment, Goliath Artists და შემსრულებლის საკუთარ Shady Records-ზე. ემინემი არის ყველა დროის კომერციულად წარმატებული ჰიპ-ჰოპ და 2000-იანების ყველაზე გაყიდვადი შემსრულებელი. აშშ-ში ათწლეულის განმავლობაში გაიყიდა მისი 32.2 მილიონი დისკი. 2010 წლის ნოემბრისთვის აშშ-ში მისი სიმღერების ციფრული ჩამონატვირთების რაოდენობამ სამ მილიონს გადააჭარბა. დღეისთვის ეს რიცხვი 42 მილიონს აჭარბებს. მსოფლიოში ემინემის ალბომების და სინგლების გაყიდვების ტირაჟი 172 მილიონს აღემატება. RIAA-სგან რეპერს მიღებული აქვს პლატინის 42 სერტიფიცირება, აქედან ხუთი – #1 სინგლებისთვის და ექვსი – #1 ალბომისთვის. ამ დისკოგრაფიაში აგრეთვე შეტანილია მუსიკალური ვიდეოები და ერთობლივი ნამუშევრები.
კატარინა კარაჯორჯევიჩი
ბიოგრაფია
2019 წელს კატარინამ ლონდონში აღნიშნა თავისი ჰუმანიტარული ორგანიზაციის დაარსებიდან 25 წელი. ღონისძიება გაიმართა კლარიჯის სასტუმროში მაიფეირში, მისი მეუღლის დაბადების ადგილას. ღონისძიების ორგანიზატორი იყო გამგეობის წევრი ლაზარ ვუკოვიჩი. კატარინას წარჩინებულ სტუმრებს 25 წლიანი მფარველობისთვის ჯილდო გადაეცათ.
ემინემის დისკოგრაფია
1996 წელს Web Entertainment-ზე გამოვიდა ემინემის პირველი ალბომი, Infinite. იგი დაახლოებით ათასი ასლის ოდენობით გაიყიდა და ვერ მოხვდა აშშ-ის ჩარტებში. Interscope Records-თან და Aftermath Entertainment-თან კონტრაქტის გაფორმების შემდეგ ემინემმა 1999 წელს გამოსცა შემდგომში კომერციულად წარმატებული The Slim Shady LP, რომელიც Billboard 200-ში მეორე პოზიციას იკავებდა და ოთხი გზის პლატინის მფლობელი გახდა. იმავე წელს რეპერმა, მენეჯერ პოლ როზენბერგთან ერთად, დააარსა ლეიბლი Shady Records. შემდეგ წელს მან გამოსცა The Marshall Mathers LP, რომელიც პირველივე კვირაში 1.76 მილიონი ასლის ოდენობით გაიყიდა, იქცა ყველა დროის ყველაზე გაყიდვად ჰიპ-ჰოპ ალბომად და აშშ-ში ყველაზე სწრაფად გაყიდულ სოლო-ალბომად. 2000-იანებში იგი რიგით მეორე ყველაზე გაყიდვადი ალბომი იყო, ბრიტნი სპირსის Oops!... I Did It Again-ის შემდეგ. 10 მილიონზე მეტი გაყიდული ასლით The Marshall Mathers LP აშშ-ში წლის მესამე ყველაზე გაყიდვადი ალბომიც იყო და მიიღო პლატინის სცხრა სერტიფიცირება. მისი წამყვანი სინგლი, „The Real Slim Shady“, იქცა რეპერის პირველ სიმღერად, რომელიც Billboard Hot 100-ში მოხვდა. აშშ-ის ფარგლებს გარეთ „Stan“ იყო მისი ყველაზე წარმატებული სინგლი - თავად აშშ-ში იგი 50-ეულშიც არ მოხვედრილა.
კატარინა კარაჯორჯევიჩი
გერბი
მარჯვნივ|მინი| კატარინას, სერბეთის გვირგვინოსანი პრინცესის, გერბი. სერბეთის პრინცის მეუღლის უნივერსალური გერბი არის წითელ ფონზე თეთრი ორთავიანი არწივი ფრენისას. ორივე თავი დაგვირგვინებულია სერბეთის ჰერალდიკური გვირგვინით. არწივის წვერი, ენა და ტერფები ოქროსფერია. არწივს აქვს წითელი ფარი, კიდემდე ჯვრით. თეთრი არწივის ქვედა მხარეს არის ორი ოქროსფერი  შროშანა. ფარი დაგვირგვინებულია მეფე პეტრე I-ის გვირგვინით, ცენტრში ლურჯი შროშანით.
სქოლიო
კატეგორია:დაბადებული 1943 კატეგორია:იუგოსლავიის სამეფო კატეგორია:იუგოსლავიის პრინცესები
ემინემის დისკოგრაფია
2002 წელს გამოვიდა ემინემის შემდეგ ალბომი, The Eminem Show. იგი უმალვე Billboard 200-ის პირველ პოზიციაზე მოხვდა, ისევე, როგორც სხვა ქვეყნების ჩარტებში და საბოლოო ჯამში 19 მილიონზე მეტი ასლის სახით გაიყიდა. აშშ-ში იგი წლის ყველაზე გაყიდვადი დისკი გახდა – თითქმის 10 მილიონი გაყიდული ასლის სახით. 2011 წელს ალბომმა RIAA-სგან მიიღო ალმასის სერტიფიცირება. იგივე სტატუსი მას მიენიჭა კანადაში, თუმცა ადგილობრივი წესებით – მილიონი გაყიდული ასლისთვის. ახალ ზელანდიაში The Eminem Show-ს ჰქონდა რვა პლატინის ჯილდო. იმავე წელს რეპერის სიმღერა „Lose Yourself“, „მერვე მილის“ საუნდტრეკიდან, იქცა მის პირველ #1 სინგლად ცხელ ასეულში და ამ პოზიციას იკავებდა 12 კვირის განმავლობაში. სიმღერამ აგრეთვე მიაღწია აშშ-ის სხვა ჩარტების პირველ პოზიციებამდე. ფილმის საუნდტრეკი აშშ-ში ასევე #1 იყო და გაიყიდა ოთხ მილიონზე მეტი ასლის ოდენობით, ცხრა მილიონზე მეტი კი მსოფლიოში გაიყიდა.
2004 წელს გამოვიდა ემინემის მეხუთე სტუდიური ალბომი Encore – ზედიზედ რიგით მესამე მის კარიერაში, რომელიც აშშ-შიც, ავსტრალიაშიც, კანადაშიც, ახალ ზელანდიაშიც და გაერთიანებულ სამეფოშიც #1 პოზიციაზე იმყოფებოდა. თუმცა, კომერციულად იგი წინა დისკებთან ნაკლებად წარმატებული აღმოჩნდა. აშშ-ში გაიყიდა მხოლოდ 5, მსოფლიოში კი – 11 მილიონი ასლი. ალბომის სინგლების უფრო წარმატებული იყო გაერთიანებულ სამეფოში. იქ ჩარტის სათავეში მოხვდნენ „Just Lose It“ და „Like Toy Soldiers“. კიდევ ორი სიმღერა, „Mockingbird“ და „Ass Like That“ მეოთხე პოზიციას იკავებდა. კომპილაციური Curtain Call: The Hits 2005 წელს გამოვიდა და აშშ-ში გაიყიდა სამი მილიონი ასლის ოდენობით. მან აგრეთვე დაიმსახურა RIAA-ს ორმაგი პლატინის სერტიფიცირება. შემდეგ წელს Shady Records-მა გამოსცა Eminem Presents: The Re-Up, კომპილაციური ალბომი, რომლის ჩაწერაში ემინემის გარდა ამავე ლეიბლის სხვადასხვა შემსრულებელი მონაწილეობდა. 2007 წელს ალბომმა მიიღო პლატინის სერტიფიცირება და აშშ-ში მილიონზე მეტი ასლის ოდენობით გაიყიდა.
2009 წელს გამოვიდა „Crack a Bottle“, Dr. Dre-ს და 50 Cent-ის მონაწილეობით, რომელიც ცხელ ასეულში ემინემის მეორე #1 სინგლად იქცა და აშშ-ში პირველ კვირაში ციფრული გაყიდვების რეკორდსმენიც იყო - 418 000 გაყიდული ასლით. ოთხ წელიწადზე მეტი ხანგრძლივობის შესვენების შემდეგ გამოვიდა რეპერის მეექვსე სტუდიური ალბომი Relapse, რომელიც კვლავ ჩარტების სათავეებში მოხვდა და გაიყიდა 2 მილიონზე მეტი ასლის ოდენობით. შემდეგ წელს გამოვიდა მეშვიდე ალბომი, Recovery, რომელიც Billboard 200-ის პირველ პოზიციას, ისევე, როგორც სხვა ქვეყნების ჩარტების პირველ პოზიციებს იკავებდა. წარმატება ჰქონდა მის სინგლებს, „Not Afraid“ და რიანასთან ერთად ჩაწერილ „Love the Way You Lie“-ს. ეს ორი, შესაბამისად, გახდა ემინემის მესამე და მეოთხე #1 სინგლი ცხელ ასეულში, ხოლო „Love the Way You Lie“ მსოფლიოს სხვადასხვა ჩარტშიც ლიდერობდა. 2014 წელს სინგლმა „Not Afraid“ მიიღო ალმასის სტატუსი. ამრიგად, ემინემი გახდა პირველი შემსრულებელი, რომელმაც აშშ-ში ორი ციფრული ალმასის ჯილდო მიიღო.
2011 წლის იანვარში ემინემი დასახელდა პირველ შემსრულებლად Nielsen SoundScan-ის ისტორიაში, რომელსაც დისკოგრაფიაში წლის ბოლოს ჰქონდა ორი #1 ალბომი. 2010 და 2013 წლებში იგი კანადაში კომერციულად ყველაზე გაყიდვადი შემსრულებელიც იყო. 2013 წლის აგვისტოში გამოჩნდა მისი ახალი სინგლი, „Berzerk“, რომელიც გამოსვლისთანავე ცხელ ასეულში #3 პოზიციაზე მოხვდა. ნოემბერში გამოვიდა მერვე სტუდიური ალბომი The Marshall Mathers LP 2. ამ ალბომიდან გამოიცა სინგლები „Survival“, „Rap God“ და „The Monster“ (ჩაწერილი რიანასთან). 2014 წლის მაისში ემინემი დასახელდა Spotify-ს ყველაზე პოპულარულ შემსრულებლად ნაკადოვანი მოსმენის მხრივ.
სქოლიო
კატეგორია:ემინემი კატეგორია:ჰიპ-ჰოპ დისკოგრაფიები კატეგორია:ამერიკელი მომღერლების დისკოგრაფიები
საქართველოს თავდაცვის სამინისტროს კადეტთა კორპუსი
საქართველოს თავდაცვის სამინისტროს კადეტთა კორპუსი — საშუალო სასწავლებელი გაძლიერებული სამხედრო-ფიზიკური მომზადებითა და უცხოური ენების სწავლებით. შეიქმნა 1992 წლის სექტემბერში, 1992 წლის თებერვლის საქართველოს ეროვნული უშიშროებისა და თავდაცვის საბჭოს №7/23 დადგენილებითა და საქართველოს თავდაცვის სამინისტროს №267 ბრძანებით, თბილისის ყოფილი უმაღლესი საარტილერიო სასწავლებლის ბაზაზე. მისი ამოცანა იყო მოემზადებინა თარჯიმნები საქართველოს შეიარაღებული ძალებისათვის. სწავლის ხანგრძლივობა თავდაპირველად 4, შემდგომ — 3 წელი იყო. 1994 შეიცვალა სასწავლებლის ორიენტაცია და ძირითად ამოცანად დაისახა კადრების მომზადება თბილისის გაერთიანებული სამხედრო აკადემიისათვის და საზღვარგარეთის ქვეყნებში სწავლის გაგრძელების მსურველთათვის. 1995 წელს კადეტთა კორპუსი განთავსდა კონსტანტინე ლესელიძის სპეციალური სკოლაინტერნატის სამხედრო ქალაქში.
კადეტთა კორპუსში იღებდნენ ზოგადსაგანმანათლებლო საშუალო სკოლის 9-კლასდამთავრებულებს. ზოგადსაგანმანათლებლო საგნების სწავლების გარდა, დიდი ყურადღება ექცეოდა დაწყებით სამხედრო და ფიზიკურ მომზადებას, უცხოურ ენებს. აღსაზრდელები სამხედრო ტანსაცმელს ატარებდნენ, ცხოვრობდნენ ყაზარმულ პირობებში, სამხედრო დღის განაწესით. 2000 წლისთვის აქ სწავლობდა 120 აღსაზრდელი. სხვადასხვა წლებში კადეტთა ხელმძღვანელობდნენ პოლკოვნიკები: დ. მამისაშვილი (1992 – იანვარი, 1994), ს. ზერეკიძე (1994-იდან). კურსდამთავრებულები სწავლობდნენ ეროვნული თავდაცვის აკადემიაში, თურქეთში, საბერძნეთში, უკრაინაში, რუსეთში (მოსკოვი, სანქტ-პეტერბურგი, რიაზანი, ულიანოვსკი, ჩელიაბინსკი, კრასნოდარი). მდებარეობდა მეტრომშენის დასახლებაში. 2001 წელს კადეტთა კორპუსი გაუქმდა.
2010 დაარსდა კადეტთა სამხედრო ლიცეუმი ქალაქ ქუთაისში.
სქოლიო
კატეგორია:საქართველოს სამხედრო სასწავლებლები კადეტთა კორპუსი
თამარ აბაკელია
თამარ გრიგოლის ასული აბაკელია (დ. 1 სექტემბერი, დაბა ხონი — გ. 14 მაისი, 1953, თბილისი) — ქართველი მოქანდაკე, გრაფიკოსი, თეატრისა და კინოს მხატვარი. საქართველოს ხელოვნების დამსახურებული მოღვაწე (1942).
ბიოგრაფია
1929 წელს დაამთავრა თბილისის სამხატვრო აკადემია. იყო ი. ნიკოლაძისა და ნ. კანდელაკის (ქანდაკება), ე. ლანსერესა და ი. შარლემანის (გრაფიკა) მოწაფე. 1938 წლიდან იქვე ეწეოდა პედაგოგიურ მოღვაწეობას. იყო „სარმას“ წევრი. აბაკელიას შემოქმედებისათვის დამახასიათებელია ფორმის უზადო გრძნობა, ძლიერი დინამიკური ნახატი, მაღალი პროფესიული ოსტატობა, კომპოზიციის უტყუარი ალღო. აბაკელიას მნიშვნელოვანი სკულპტურული ნამუშევრებიდან აღსანიშნავია რელიეფური ფრიზი (5 კომპოზიცია): „ბათუმის დემონსტრაცია“, „ოქტომბერი საქართველოში“, „საქართველოს ინდუსტრია“, „სოფლის მეურნეობა საქართველოში“ და „ბედნიერი ცხოვრება“ (ქვა, 1936-1937), ყოფილი მარქსიზმ-ლენინიზმის ინსტიტუტის საქართველოს ფილიალის შენობის ფასადი, თბილისი; ეს ნამუშევარი 30-იანი წლებში საქართველოში მონუმენტური-დეკორატიული ქანდაკების პირველი მნიშვნელოვანი ნიმუშია; მეორე მსოფლიო ომის თემაზე შესრულებული კომპოზიცია „შურს ვიძიებთ!“ (1944, ბრინჯაო, საქართველოს ხელოვნების სახელმწიფო მუზეუმი, თბილისი); ლესია უკრაინკას ძეგლი (1952, ბრინჯაო, სურამი) და სხვა. გრაფიკული ნამუშევრებიდან აღსანიშნავია „იმერელი ბიჭი“ (1928), „ბროწეულის კრეფა“ (1930), „ბედნიერი ოჯახი“ (1936), „რთველი“ (1946, საქართველოს ხელოვნების მუზეუმი, თბილისი). აბაკელიამ საქართველოს მხატვრებს შორის ერთ-ერთმა პირველმა დაასურათა „ვეფხისტყაოსანი“ (1930-იანი წწ., ხელნაწერთა ინსტიტუტი, თბილისი). მისი დეკორატიული-სიბრტყობრივად აგებული კომპოზიციები, რომლებშიც ყურადღება გამახვილებულია მოცულობითად, სკულპტურულად გადაწყვეტილ ფიგურებზე, ეპიკურ-რომანტიკულ განწყობილებას ქმნის. მასვე ეკუთვნის „დავით სასუნცის“ (1939) და ვაჟა-ფშაველას პოემების (1947, საქართველოს სურათების გალერეა, თბილისი) ილუსტრაციაები. გააფორმა სპექტაკლები: ს. კლდიაშვილის „ირმის ხევი“ (1945), კ. კალაძის „ლალი“ (1945, კ. მარჯანიშვილის სახელობის თეატრი); კინოფილმები: „არსენა“ (1937), „გიორგი სააკაძე“ (1941-1942), „დავით გურამიშვილი“ (1945). დაჯილდოებულია შრომის წითელი დროშის ორდენით.
დაკრძალულია მწერალთა და საზოგადო მოღვაწეთა დიდუბის პანთეონში.
სქოლიო
კატეგორია:ქართველი მხატვრები კატეგორია:შრომის წითელი დროშის ორდენის კავალრები კატეგორია:დიდუბის პანთეონში დაკრძალულები თ
ფჩილკა (ჰენიჩესკის რაიონი)
ფჩილკა (Пчілка) — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 45 კაცს შეადგენდა.
რესურსები ინტერნეტში
კატეგორია:ჰენიჩესკის რაიონის სოფლები
სვერი (ჭიათურის მუნიციპალიტეტი)
სვერი — სოფელი ჭიათურის მუნიციპალიტეტში. თემის ცენტრი (სოფლები: თვალუეთი, ცხრუკვეთი). სოფელში მოქმედებს 1905 წელს დაარსებული საჯარო სკოლა, საბავშვო ბაღი. სოფელთან ახლოს არის მღვიმე.
დემოგრაფია
2014 წლის აღწერის მონაცემებით სოფელში ცხოვრობს 750 ადამიანი.
ღირსშესანიშნაობები
სოფლის ტერიტორიაზე მდებარეობს სვერის ციხესიმაგრე (VI-VII საუკუნეთა მიჯნა) და იოანე ნათლისმცემლის სახელობის ეკლესია (1800 წ.).
პიროვნებები
სოფელ სვერის მკვიდრნი იყვნენ:
სქოლიო
კატეგორია:ჭიათურის მუნიციპალიტეტის სოფლები
კახური კილო
კახური კილო — ქართული ენის კახური კილო.
კახური ქართული ენის ერთ-ერთი ყველაზე გავრცელებული დიალექტთაგანია და სხვა კილოებთან შედარებით ყველაზე უფრო ახლოს დგას ქართლურთან. იგი ქართლურთან ერთად საფუძვლად დაედო ახალ ქართულ სალიტერატურო ენას. კახური მეტყველება არსებითად ერთგვაროვანია, მაგრამ მასში მაინც გამოიყოფა სამი დიალექტური ერთეული: გარეკახური, შიდაკახური და ქიზიყური. ქიზიყური რამდენადმე განსხვავდება კახურისაგან: მასში შემორჩენილია ფონეტიკური და მორფოლოგიური ხასიათის ზოგიერთი არქაული მოვლენა, რის გამოც ზოგჯერ ქიზიყურს ქართული ენის დამოუკიდებელ დიალექტადაც მიიჩნევენ.
გავრცელების არე
კახური დიალექტი კახეთის ძირითადი მოსახლეობის მეტყველებას წარმოადგენს და გავრცელებულია თბილისის გარეუბნის, საგარეჯოს, კაჭრეთის, გურჯაანის, თელავის, ახმეტის, ყვარლის, სიღნაღის, ლაგოდეხისა და დედოფლისწყაროს რაიონებში, ნაწილობრივ თიანეთის რაიონში.
რესურსები ინტერნეტში
კატეგორია:ქართული ენის დიალექტები და კილოები
ლიზა ჯერარდი
ლიზა ჯერარდი (Lisa Gerrard; დ. 12 აპრილი 1961, მელბურნი, ავსტრალია) — ავსტრალიელი მუსიკოსი, ვოკალისტი და კომპოზიტორი, რომელიც ცნობილი გახდა კოლექტივით Dead Can Dance. ჯერარდის ვოკალი არ განეკუთვნება რომელიმე კონკრეტულ კლასიკურ ტიპს. ყველაზე მეტად იგი კონტრალტოსთან ახლოს არის. ჯერარდი აგრეთვე ცნობილია, როგორც ფილმების მუსიკის ავტორი.
სქოლიო
კატეგორია:დაბადებული 1961 კატეგორია:Dead Can Dance კატეგორია:დაბადებული 12 აპრილი კატეგორია:4AD-ის შემსრულებლები კატეგორია:APRA-ს ჯილდოს მფლობელები კატეგორია:ავსტრალიელი ქალი კომპოზიტორები კატეგორია:ავსტრალიელი კინიკომპოზიტორები კატეგორია:ქალი კინოკომპოზიტორები კატეგორია:ოქროს გლობუბის მფლობელი მუსიკოსები კატეგორია:გოთური როკის მუსიკოსები კატეგორია:XXI საუკუნის ქალი მომღერლები კატეგორია:Dead Can Dance-ის წევრები
გიორგი ედიშერაშვილი
გიორგი ედიშერაშვილი (დ. 17 მარტი, 1988 ) — ქართველი მოჭიდავე (თავისუფალი სტილი). 2013 წლის ევროპის ჩემპიონი -55 კგ. წონით კატეგორიაში.
სქოლიო
კატეგორია:ქართველი მოჭიდავეები თავისუფალ სტილში კატეგორია:დაბადებული 1988 კატეგორია:დაბადებული 17 მარტი
Lucerapex indagatoris
Lucerapex indagatoris — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
აფხაზეთის ენის, ლიტერატურისა და ისტორიის ინსტიტუტი
თავისი არსებობის მანძილზე ინსტიტუტი იქცა ცენტრად, სადაც აფხაზთმცოდნეობის სპეციალისტებმა მოიზარეს თავი. ინსტიტუტი აფხაზურ, ქართულ და რუსულ ენებზე გამოსცემდა ბეჭდვით ორგანოს "მაცნეს", რომელსაც 1972 წლამდე ერქვა "შრომები". სამეცნიერო გამოკვლევების პარალელურად იგი დიდ მუშაობას ატარებდა აფხაზურ საშუალო და უმაღლესი სკოლებისათვის აფხაზური ენის, ლიტერატურის, ფოლკლორის, ისტორიის და ეთნოგრაფიის სახელმძღვანელოების, სასწავლო პროგრამებისა და დამხმარე თვალსაჩინოების, აგრეთვე აფხაზთა თანამედროვე ეთნოგრაფიის და აფხაზეთის რეგიონალური ეკონომიკის საკითხებზე სამეცნიერო რეკომენდაციების მომზადებისათვის.
ლიტერატურა
კატეგორია:საქართველოს სამეცნიერო ორგანიზაციები კატეგორია:აფხაზეთი
ნენოს რაიონი
ნენოს რაიონი (Neno District) — მალავის რაიონი, მდებარეობს მალავის სამხრეთ რეგიონში. ადმინისტრაციული ცენტრი — ნენო. ფართობი — 1469 კმ². მოსახლეობა — 107 317 კაცი (2008 წელი). ნენოს რაიონი შეიქმნა 2003 წელს, მას შემდეგ რაც მვანზის რაიონი გაიყო ორ ნაწილად.
რესურსები ინტერნეტში
კატეგორია:მალავის რაიონები
გოქშო
გოქშო (Dipsacus) — მცენარეთა გვარი გოქშოსებრთა ოჯახისა. ორწლოვანი, იშვიათად მრავალწლოვანი მაღალი ბალახებია. აქვთ ქაცვებით დაფარულია ღერო, ერთმანეთის მოპირისპირედ განლაგებული ღეროსეული ფოთლები. თავაკისებრ ყვავილედად შეკრებილი პატარა ყვავილები.
გვარში 15-20 სახეობაა. გავრცელებულია ევროპაში, აზიასა და აფრიკაში. საქართველოში იზრდება 3 სახეობა. საფეიქრო გოქშოს (Dipsacus sativus) თავაკისებრ ყვავილედს, რომელიც ცნობილია საფეიქრო გირჩის სახელით, იყენებენ შალის ქსოვილების ასაჩეჩად; კულტივირებულია ძველთაგანვე.
ლიტერატურა
კატეგორია:გოქშოსებრნი
ბჟინევი (ხარაგაულის მუნიციპალიტეტი)
ბჟინევი — სოფელი საქართველოში, იმერეთის მხარის ხარაგაულის მუნიციპალიტეტში (ხუნევის თემში). სოფლის განაპირას დგას სავარაუდოდ XII საუკუნის წმინდა გიორგის სახელობის ტაძარი.
დემოგრაფია
2014 წლის აღწერის მონაცემებით სოფელში ცხოვრობს 49 ადამიანი.
მდებარეობა
მდებარეობს მდინარეების ძირულისა და ჩხერიმელას წყალგამყოფის ჩრდილოეთ კალთაზე (მთა ტყემთის ჩრდილოეთ–დასავლეთ კალთის ძირას). მდინარე ძირულის მარცხენა მხარეს. ზღვის დონიდან 820 მეტრი. ხარაგაულიდან 40 კილომეტრი. სოფელი საქართველოს საავტომობილო მაგისტრალი ს1-ს დაშორებულია 7 კილომეტრით.
სოფელს აღმოსავლეთით ესაზღვრება სოფელი გედსამანია, დასავლეთით - ამაშუკეთი, სამხრეთ-დასავლეთით - ღორეშა და საქასრია, ჩრდილოეთით - ვერტყვიჭალა.
ბუნება
ბჟინევში ჰავა ნოტიოა. იცის ზომიერად ცივი ზამთარი და ცხელი ზაფხული. ნალექების წლიური ოდენობაა 1800 მლ.
ბჟინევს ეკვრის მთები: ანგეთის, მიქირვის და კოდარას. ნიადაგი ძირითადად თიხნარია. ასევე არის ღია და გაეწრებული ტყის ყომრალი ნიადაგები, სუბალპური მდელოები.
სოფლის დიდი ნაწილი ტყეა. ტყეში გვხვდება წაბლი, წიფელი, რცხილა, თელა, მუხა, ნეკერჩხალი, ლეკის ხე, ცაცხვი, თხმელა, კოპიტი, აკაცია, თხილი, შქერი, იელი, ბაძგი, ეკალი, წყავი, ზღმარტლი, ასკილი, კუნელი, პანტა, მაჟალო, ხურმა, ლეღვი, ძაღლყურძენა, შინდი, კაკალი, თამელი და ა.შ. ტყეში უამრავი სოკო იცის: ნიყვი, მიქლიო, ქამა, მანჭკვალა, ხის სოკო და სხვა.
შიდა წყლები
სოფელში ჩამოედინება მდინარე ბჟინეურა. ადიდება იცის გაზაფხულზე, წყალმცირობა - ზაფხულში და შემოდგომაზე. მისი შენაკადებია შავღელე, წითელღელე, კოდარულა, ორბია, ჯღოლა, შავწყალა, წყალწითელა, მიქირვა. მდინარეებში ბინადრობენ კალმახები. მდინარესა და მის შენაკადებზე აგებულია მიკროელექტროსადგური და წისქვილები.
ფლორა და ფაუნა
ბჟინევის ტყეებში ბინადრობენ: ტურა, მელა, მგელი, კვერნა, შველი, ირემი, მურა დათვი, ფოცხვერი, გარეული ღორი, მაჩვი, კურდღელი, ციყვი, თრია, დედოფალა, მწყერი, კოდალა, ოფოფი, ქორი, ყვავი, ყორანი, მიმინო, შაშვი, ჩხიკვი, ქედანი და სხვა.
ბუნებრივი რესურსები
სოფლების: ბჟინევის, გედსამანიისა და საქასრიის საზღვრებზე აღმოჩენილია თეთრი, შავი და წითელი მარმარილოს მარაგი, აგრეთვე აზბესტის საბადო. ბჟინევის მარმარილოთი მოპირკეთებულია ხაბაროვსკის მეტროს ერთ-ერთი სადგური. ამჟამად მისი წარმოება არ ხდება. ადრე სოფელში მოიპოვებენ და ამუშავებდნენ კირქვას. შემორჩენილია კირის გამოსაწვავი ღუმელების ნაშთები და ქვები, ასევე ტოპონიმები: ნასაკირალი, ნასაკირები და საკირეები.
ეკონომიკა
ბჟინევში მოსახლეობა ძირითადად მისდევს მესაქონლეობას, კერძოდ მეღორეობას, ასევე მევენახეობას და მეფუტკრეობას. მოჰყავთ მცირე რაოდენობით სიმინდი, ლობიო, სოიო. ვაზის ჯიშებიდან გავრცელებულია იზაბელა. ამზადებენ სამერქნე შეშას.
სქოლიო
კატეგორია:ხარაგაულის მუნიციპალიტეტის სოფლები
5 ივლისი
5 ივლისი — გრიგორიანული კალენდრის 186-ე დღე (ნაკიან წლებში – 187-ე დღე). წლის ბოლომდე დარჩენილია 179 დღე.
იხილეთ აგრეთვე
სხვა თვეები
0705